Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1992. évi LXIII. törvény 12. § alapján az érintett kérelmére az adatkezelő köteles tájékoztatást adni az általa kezelt
Paragraph Index: 1523

1992. évi LXIII. törvény 12. § alapján az érintett kérelmére az adatkezelő köteles tájékoztatást adni az általa kezelt adatairól, az adatkezelés céljáról, jogalapjáról, időtartamáról, az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg az adatokat. Rendeltetésénél fogva a segélykérő szám hívása azonban más megítélés alá esik, mint a telefonhívások általában. Ezzel összhangban az idézett Korm. rendelet 24. §-a nem teszi lehetővé az előfizetői szám megjelentetésének letiltását. A segélykérő hívások esetében kötelező a hívószám kijelzése. A bejelentkezéskor valóban megkérdezik a hívó fél személyes adatait, de a további kapcsolattartást jelentősen megkönnyíti a hívószám kijelzése (például ha baleset vagy bűncselekmény esetében tanúként kívánják a bejelentőt meghallgatni). Az egységes segélykérő hívás (112-es szám) esetében a 24. § (2) bekezdése hatalmazza fel az intézkedésre jogosultakat az előfizetői/azonosítási szám továbbadására. Kérem, hogy a jövőben is forduljon bizalommal hivatalomhoz adatvédelmi tárgyú megkeresésével. Budapest, 1999. november 17. Üdvözlettel: Dr. Majtényi László (668/A/ 1999) * * * [Állásfoglalás: a nem vezető státusú köztisztviselők korábbi életútjának közzétételére nincs jogi felhatalmazás] Juszt László úrnak főszerkesztő [Budapest] Tisztelt Juszt Úr! Mint Ön előtt ismert a „Kriminális” című hetilap 8. és 9. számában megjelent írásokkal kapcsolatban — az érintett beadványa alapján — vizsgálatot folytattam. A kifogásolt cikkek tanulmányozása, a panaszos írásbeli és szóbeli közlései, az Ön — jogi képviselője útján kifejtett — véleménye alapján, a vonatkozó jogszabályokra figyelemmel az alábbiakat állapítottam meg: 2000/88/II. szám

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes